Държавен вестник, бр. 6, 2021 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  6
а) нарушението на антидопинговото пра-
вило не включва специфична субстанция или 
специфичен метод, освен ако спортистът или 
другото лице могат да докажат, че нарушени-
ето на антидопинговото правило не е било 
умишлено;
б) нарушението на антидопинговото пра-
вило включва специфична субстанция или 
специфичен метод и Антидопинговият цен-
тър може да докаже, че нарушението е било 
умишлено;
2. ако т. 1 не е приложима, периодът на 
лишаване от права и по ал. 2, т. 4 е две години;
3. за целите на прилагане на тази али-
нея терминът „умишлено“ се използва, за 
да идентифицира спортист или друго лице, 
въвлечено в поведение, за което знае, че пред-
ставлява антидопингово нарушение, или знае, 
че има значителен риск това поведение да 
представлява или да доведе до нарушение на 
антидопинговите правила и явно пренебрегва 
този риск; при нарушение на антидопингово 
правило, произтичащо от неблагоприятен 
аналитичен резултат за субстанция, заб-
ранена само по време на състезание, ще е 
налице оборима презумпция, че не е „умиш-
лено“, ако субстанцията е специфична и ако 
спортистът може да докаже, че забранената 
субстанция е използвана извънсъстезател-
но; нарушение на антидопингово правило, 
произтичащо от неблагоприятен аналитичен  
резултат за субстанция, забранена само по 
време на състезание, няма да се приеме за 
„умишлено“, ако субстанцията не е специ-
фична и ако спортистът може да докаже, че 
забранената субстанция е използвана извън-
състезателно и няма връзка със спортните 
постижения;
4. независимо от останалите разпоредби 
на тази алинея, когато нарушението на ан-
тидопинговото правило включва субстанция, 
с която се злоупотребява:
а) периодът на лишаване от права е три 
месеца, ако спортистът може да докаже, че 
поглъщането или употребата е станало извън 
състезание и не е свързано със спортните 
резултати; допълнително периодът на ли-
шаване от права, изчислен по настоящата 
буква, може да бъде намален до един месец, 
ако спортистът или съответното друго лице 
удовлетворително премине през програма за 
лечение на злоупотреба със субстанции, одоб­
рена от Антидопинговия център; периодът на 
лишаване от права, установен в настоящата 
буква, не подлежи на намаляване по ал. 6;
б) ако поглъщането, употребата или при-
тежанието е станало по време на състезание 
и спортистът може да докаже, че контекстът 
на поглъщане, употреба или притежание не 
е свързан със спортните резултати, тогава 
поглъщането, употребата или притежанието 
не се счита за умишлено за целите на т. 1 и 
не дава основание за установяване на утеж-
няващи обстоятелства по ал. 4.
(3) В случаите, в които не се прилагат 
ал. 6 и чл. 45, ал. 7, периодът на лишаване 
от права за нарушения на антидопинговите 
правила, различни от посочените в ал. 2, е, 
както следва: 
1. за нарушение на чл. 6, ал. 1, т. 3 или 5 
периодът на лишаване от права е 4 години, 
освен ако:
а) в случай на неучастие във вземане на 
проба спортистът може да докаже, че допус-
кането на нарушение на антидопинговите 
правила не е било умишлено; в този случай 
периодът на лишаване от права е две години;
б) периодът на лишаване от права е в 
рамките на две до четири години във всички 
други случаи, ако спортистът или съответното 
друго лице може да докаже изключителни 
обстоятелства, които оправдават намаляване 
на периода на лишаване от права, в зависи-
мост от степента на вина на спортиста или 
на съответното друго лице, или
в) в случай на участие на защитено лице 
или непрофесионален спортист периодът на 
лишаване от права е в рамките на максимал-
но две години и минимално – порицание без 
период на лишаване от права, в зависимост 
от степента на вина на защитеното лице или 
на непрофесионалния спортист;
2. за нарушение на чл. 6, ал. 1, т. 4 периодът 
на лишаване от права е 2 години, като може 
да бъде намален до минимум една година в 
зависимост от степента на вина на спортиста; 
гъвкавостта между две и една година лиша-
ване от права по тази точка не може да бъде 
приложена към спортисти, които в последния 
момент се опитват да сменят местонахож-
дението си или да използват други подходи, 
като тези им действия пораждат сериозно 
подозрение относно факта, че спортистът се 
е опитал да избегне да бъде на разположение 
за допинг тестване;
3. за нарушение на чл. 6, ал. 1, т. 7 или 8 
периодът на лишаване от права е минимум 
4 години до окончателно лишаване от права 
в зависимост от тежестта на нарушението; на-
рушение по чл. 6, ал. 1, т. 7 или 8, включващо 
защитено лице, се счита за особено сериозно, 
а ако е извършено от спортно-техническо 
лице и включва нарушения, различни от 
специфични субстанции, води до окончателно 
лишаване от права за спортно-техническото 
лице; значителните нарушения по чл. 6, ал. 1, 
т. 7 или 8, при които е възможно да са на-
рушени и закони и разпоредби, регулиращи 
сфери, различни от спортната, се докладват 
на компетентните административни, профе-
сионални или съдебни органи;
4. за нарушение на чл. 6, ал. 1, т. 9 периодът 
на лишаване от права е минимум 2 години до 
окончателно лишаване от права в зависимост 
от тежестта на нарушението;
5. за нарушение на чл. 6, ал. 1, т. 10 пе-
риодът на лишаване от права е 2 години с 
възможност да бъде намален до минимум една